Onsdag aften løb Aalborg DH-spillerne på banen velvidende, at klubben måske lukker. Aalborg DH går konkurs på fredag, hvis ikke den skaffer en million kroner. Trods de dystre udsigter, spillede holdet en god kamp imod oprykkerkandidaterne fra Ringkøbing. Nordjyderne var foran fra første fløjt, og vandt kampen 34-27. Det var især en fysisk hård kamp for vestjyderne, der måtte føje flere skadede spillere til bænken. - Det er surrealistisk at tænke på, at vi måske ikke skal spille i Aalborg DH-trøjen igen, siger Rikke Skov Ebbesen efter kampen. Der skal ske økonomiske mirakler inden fredag, hvis klubben skal undgå lukning. Aalborg DH-pigerne har dog ikke givet op endnu. Torsdag vil de gå rundt og stemme dørklokker i et sidste forsøg på at skaffe klubben penge. Der mangler pt. én million kroner.

Referat:
Onsdag aften spillede konkurstruede Aalborg DH første kamp i nedrykningsspillet. Og det blev endelig til en smule fremgang for det hårdt prøvede hold.